stanford-oval/wikipedia huggingface dataset:
ปราโมทย์ ปาทาน

| ปราโมทย์ ปาทาน |
| --- | --- |
ปราโมทย์ ปาทาน ในปี พ.ศ. 2556
ข้อมูลพื้นฐาน
ชื่อเกิด: ปราโมทย์ ปาทาน
รู้จักในชื่อ: โอ๊ต
เกิด: 9 ธันวาคม พ.ศ. 2527 (40 ปี)
ที่เกิด: กรุงเทพมหานคร ประเทศไทย
แนวเพลง: ป๊อป อาร์แอนด์บี
อาชีพ: นักร้อง นักแสดง ดีเจ พิธีกร ยูทูบเบอร์ ผู้บริหาร ตลก นักประเมินบริการอาบอบนวด
เครื่องดนตรี: เสียงร้อง
ช่วงปี: พ.ศ. 2549 – ปัจจุบัน
ค่ายเพลง: ฮัมเบรลล่า (พ.ศ. 2549 - 2554) วีเรคคอร์ดส (พ.ศ. 2554 - 2558) ไวท์มิวสิก (พ.ศ. 2559 - 2562) โคตรคูล มิวสิก (พ.ศ. 2562 - ปัจจุบัน)

สมาชิก: ตาโปดแบนด์
อดีตสมาชิก: โลว์แฟต
ปราโมทย์ ปาทาน ชื่อเล่น โอ๊ต เป็นนักร้องชาวไทยปัจจุบันเป็นศิลปินอิสระ และอดีตนักร้องนำวง RSCM Band เจ้าของรางวัลชนะเลิศการประกวดวงดนตรีแจ๊ส 98.5 Breeze FM-UBC Jazz Challenge 2006 และ ชุมทางเสียงทอง ของช่อง 7  เคยทำผลงานเบื้องหลังให้กับศิลปินดัง จนมีผลงานเพลงประกอบภาพยนตร์หลายเรื่อง มีเอกลักษณ์ที่ติดตัวคือความขี้เล่นประกอบกับมุกตลก
นอกจากผลงานการร้องเพลง เขายังทำรายการร Paloy’s Diary, The Driver ร่วมกับพลอย หอวัง และ พิชญ์ กาไชย
ประวัติ

ปราโมทย์ ปาทาน เกิดวันที่ 9 ธันวาคม พ.ศ. 2527 ที่แขวงสีกัน เขตดอนเมือง กรุงเทพมหานคร เป็นบุตรคนที่ 3 ในบรรดาพี่น้องทั้งหมด 4 คน พื้นเพเป็นคนแขวงสีกัน เขตดอนเมือง ภูมิหลังครอบครัวฝั่งบิดาเป็นชาวปากีสถาน ที่ย้ายมาอาศัยในประเทศไทย ส่วนมารดาเป็นชาวไทย[ต้องการอ้างอิง]
ปราโมทย์สำเร็จการศึกษาระดับมัธยมจากโรงเรียนสีกัน (วัฒนานันท์อุปถัมภ์) เคยเข้าศึกษาอยู่ที่วิทยาลัยดนตรี ต่อมาย้ายไปศึกษาต่อที่มหาวิทยาลัยราชภัฏจันทรเกษม เติบโตในครอบครัวธุรกิจ คุณแม่ทำธุรกิจหลายอย่าง ขายดอกไม้ให้เช่าอพาร์ตเมนต์ ซื้อขายอสังหาริมทรัพย์ และร้านหมูกระทะ "ครัวคุณย่า" ก่อนหน้านี้เคยเป็นอดีตนักร้องนำวง RSCM Band และเคยได้รางวัลชนะเลิศการประกวดวงดนตรีแจ๊ส 98.5 Breeze FM-UBC Jazz Challenge 2006 ก่อนหน้านี้ปราโมทย์เคยทำโปรเจกต์ Project Love Pill 2
ช่วงวัยรุ่น ปราโมทย์เป็นคนไม่ตั้งใจเรียนเกเรเพราะติดเพื่อน หลังมัธยมศึกษาปีที่ 6 ผู้เป็นแม่ได้ส่งปราโมทย์ไปออสเตรเลียเพื่อไปเรียนภาษา และเรียนต่อ MBA ปราโมทย์เริ่มเข้าสู่วงการเพลงด้วยการเป็นนักร้องในร้านอาหารไทยแห่งหนึ่งของรุ่นพี่ในออสเตรเลีย อีกทั้งเคยได้แชมป์ University Academy Contest จนมีอาจารย์ที่มหาวิทยาลัยมาชวนอัดเพลงและได้มีโอกาสไปอัดเพลงกับค่ายแกรมมี่ แต่ก็ลาออกเพราะไม่ชอบในการร้องเพลงตอนกลางคืนจนเป็นโรคซึมเศร้า แต่ในภายหลังก็ได้รับโอกาสจากรุ่นพี่ในวงการและกลับมาร้องเพลงเหมือนเดิม
ในปี 2555 ปราโมทย์ได้มีส่วนร่วมในกิจกรรมการกุศล รวมน้ำใจซับน้ำตา เพื่อช่วยหาทุนการศึกษาแก่นักเรียนยากจน และช่วยเหลือผู้ประสบเหตุอุทกภัย ปีเดียวกันนี้ เขาได้รับเชิญเข้าร่วมงานเพลง "หากเธอจะรัก" ในอัลบั้ม สไตรค์ ของมานิดา เรืองศรี รวมถึงในเดือนมิถุนายน เขาได้เป็นแขกรับเชิญพิเศษในคอนเสิร์ตเดอะ-วอล-ลุ่ม ([V] The Volume) ร่วมเวทีกับผลิตโชค อายนบุตร และมานิดา เรืองศรี
ปราโมทย์ได้ร่วมโปรเจกต์เพลง Project Love Pill 2 ในนามวงโลวแฟต ของ ฟองเบียร์ - ปฏิเวธ อุทัยเฉลิม ในผลงานเพลง "กะทันหัน" ร่วมกับปนัสฐ์ นาครำไพ, ศุภรุจ เตชะตานนท์ และบงกช เจริญธรรม โดยได้รับการตอบรับในอันดับ 1 ของไอทูนสโตร์ หลังจากเปิดตัวได้ 24 ชั่วโมง ซึ่งมียอดผู้ชมในยูทูบที่กว่า 2 ล้านครั้ง และในเดือนธันวาคม ปราโมทย์ได้เป็นบุคคลเป้าหมายในรายการซุปเปอร์ สาระแน ภายหลังปราโมทย์มีผลงานเพลงประกอบละคร "สิ่งดีดี" ประกอบละครดาวเรือง, "การเดินทางของหัวใจ" ประกอบละครรอยไหม เป็นต้น จนกระทั่งในปี 2559 ได้ทำรายการ Paloy’s Diary  ร่วมกับพลอย หอวังและพิชญ์ กาไชย และรายการ เที่ยวอยู่ได้ กับ เป็กซ์ วงซีล รวมถึงปล่อยซิงเกิ้ลชุดแรกของตัวเอง "เมื่อวาน" เมื่อต้นกุมภาพันธ์ 2560
ต่อมาในเดือนสิงหาคม ปี 2560 ได้ปล่อยซิลเกิลที่ 2 ของตน "มีแฟนแล้ว" โดยเป็นเพลงที่ร่วมงานกับ ยัวร์บอยทีเจ ต่อมาในวันที่ 21 กุมภาพันธ์ ปี 2561 ปล่อยซิงเกิ้ลที่ 3 "คิดถึงจัง (มาหาหน่อย)" ซึ่งแต่งโดยแทน ลิปตา อีกด้วย ซิงเกิ้ลที่ 4 คือ "ติดตลก" เผยแพร่ในวันที่ 27 สิงหาคม ปี 2561 เพลงนี้แต่งโดยชนกันต์ รัตนอุดม และมิวสิควิดีโอนำแสดงโดย เจน กุลจิราณัฐ อินทรศิลป์ หรือเจน BNK48 หลังจากนั้นในวันที่ 1-2 กันยายน พ.ศ. 2561 ได้มีคอนเสิร์ตเป็นของตัวเองครั้งแรกชื่อ "Chang Music Connection Presents OAT Pramote Show "The Uncensored"" หลังจากนั้น วันที่ 9 ตุลาคม 2561 ได้ปล่อยเพลง Fan Song ให้กับเจน BNK48 ชื่อเพลง "งู้ยยยยยยยยยยย"
จุดยืนทางการเมือง

ปราโมทย์สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563  ทั้งเคยใส่เสื้อ ผนงรจตกม. จนเป็นประเด็นในสังคมออนไลน์ เช่นเดียวกับ ธนกฤต พานิชวิทย์
ผลงานเพลง > ซิงเกิล

| ปี | ชื่อเพลง | อัลบั้ม |
| --- | --- | --- |
| 2555 | "ที่รัก" (ร่วมกับ แพทตี้ อังศุมาลิน) | ซิงเกิลไม่มีอัลบั้ม  |
| 2560 | "เมื่อวาน" | ซิงเกิลไม่มีอัลบั้ม  |
| 2560 | "มีแฟนแล้ว" (ร่วมกับ ยัวร์บอยทีเจ) | ซิงเกิลไม่มีอัลบั้ม  |
| 2561 | "คิดถึงจัง (มาหาหน่อย)" | ซิงเกิลไม่มีอัลบั้ม  |
| 2561 | "ติดตลก" | ซิงเกิลไม่มีอัลบั้ม  |
| 2562 | "เท เท เท" (ร่วมกับ พีฮอต) | ซิงเกิลไม่มีอัลบั้ม  |
| 2563 | "พี่เดือดร้อน" | ซิงเกิลไม่มีอัลบั้ม  |
| 2563 | "อย่าฝืนดิ" | ซิงเกิลไม่มีอัลบั้ม  |
| 2563 | "เท่าที่ทำได้" (Love Friend) (ร่วมกับ เลซีล็อกซี) | ซิงเกิลไม่มีอัลบั้ม  |
| 2563 | "ยิ้ม" (Pretend) (ร่วมกับ ป๊อบ ปองกูล) | ซิงเกิลไม่มีอัลบั้ม  |
| 2564 | "... (กริบ)" | ซิงเกิลไม่มีอัลบั้ม  |
| 2565 | "กลุ่มเสี่ยง" | แก่น |
| 2565 | "ได้อยู่" (ร่วมกับ มิลลิ) | แก่น |
| 2565 | "สุขสันต์วันเจ็บ" | แก่น |
| 2565 | "เคยรักฉันจริงไหม" (ร่วมกับ ยัวร์บอยทีเจ) | แก่น |
| 2565 | "แพ้เธอ" | แก่น |
ผลงานเพลง > สตูดิโออัลบั้ม

| ชื่ออัลบั้ม | รายละเอียดอัลบั้ม | รายชื่อเพลง |
| --- | --- | --- |
| แก่น |  วันจำหน่าย: 1 กุมภาพันธ์ พ.ศ. 2565  รูปแบบ: ซีดี, สตรีมมิง, ดิจิทัลดาวน์โหลด |  กลุ่มเสี่ยง  แพ้เธอ  ความรักไม่เคยมีอยู่จริง (ร่วมกับ ซานิ)  FWB  เคยรักฉันจริงไหม (ร่วมกับ ยัวร์บอยทีเจ)  ได้อยู่ (ร่วมกับ มิลลิ)  แป้ก  สุขสันต์วันเจ็บ  สติ Alive  แค่ไหนถึงพอใจ |
ผลงานเพลง > เพลงอื่น ๆ ที่มีส่วนร่วม

| ปี | ชื่อเพลง | ศิลปินหลัก | หมายเหตุ |
| --- | --- | --- | --- |
| 2555 | "ไม่มีใครยังไงก็มีเธอ" (ร่วมกับ กบ DOS และ Janice B. Javier) | ปองกูล สืบซึ้ง | แทร็คที่ 1 ในอัลบั้มชุด "The Other Side" |
| 2555 | "หากเธอจะรัก" | มานิดา เรืองศรี | แทร็คที่ 4 ในอัลบั้มชุด "STRIKE" |
| 2560 | "กำนันทองหล่อ" | ปองกูล สืบซึ้ง |  |
| 2562 | "สตั๊น" (STUN) | เยสเซอร์เดส์ |  |
| 2562 | "โลกอีกใบ" | ส้ม มารี |  |
| 2563 | "สายบันเทิง" | หญิงลี ศรีจุมพล | แทร็คที่ 4 ในอัลบั้มชุด "ลำซิ่งลิซึ่ม" |
| 2563 | "เธอตรงนั้น ฉันตรงนี้" | MR.LONELY | หนึ่งในผลงานภายใต้โปรเจกท์ MR.LONELY |
| 2563 | "อยู่ก่อน (STAY)" | ยัวร์บอยทีเจ | แทร็คที่ 3 ในอัลบั้มชุด "SELFMADE" |
| 2563 | "Baby, Pick Me" | นิว จิ๋ว | แทร็คที่ 4 ในอัลบั้มชุด "NJ SQUARED" |
| 2564 | "คนอบอุ่น" | ลาบานูน | ซิงเกิ้ลที่ 3 ของอัลบั้มชุด "เดลิเวอรี่" |
| 2565 | "ฟินที่สุดเลย (FINN)" | ยัวร์บอยทีเจ | เพลงโฆษณา FINN MOBILE ประเทศไทย |
ผลงานเพลง > เพลงประกอบซีรีส์/โฆษณา/อื่น ๆ

| ปี | ชื่อเพลง | เรื่อง | หมายเหตุ |
| --- | --- | --- | --- |
| 2549 | "คำสาป" | ภาพยนตร์ รักสุดท้ายของนายไฮโซ (A Millionaire's First Love) | แทร็คที่ 6 ในอัลบั้มชุด "In Motions" |
| 2550 | "รักไม่จำกัดนิยาม" | ภาพยนตร์ รักไม่จำกัดนิยาม |  |
| 2551 | "คำว่ารักที่เบาเกิน" | ภาพยนตร์ กั๊กใจให้เพื่อนเลิฟ (Made of Honor) |  |
| 2553 | "ทำไมไม่รู้" (ร่วมกับ ก้อย ชิดชนก) | ภาพยนตร์ สุดเขตสเลดเป็ด |  |
| 2554 | "การเดินทางของหัวใจ" | ละคร รอยไหม |  |
| 2554 | "ที่รัก" | ละคร เกมร้ายเกมรัก |  |
| 2556 | "ล่า" | ภาพยนตร์ ฮาชิมะ โปรเจกต์ ไม่เชื่อ ต้องลบหลู่ | จากต้นฉบับเดิมของ แอม เสาวลักษณ์ |
| 2556 | "สิ่งดี ๆ" | ละคร ดาวเรือง |  |
| 2564 | "Power You Up" | โฆษณา New Suzuki Swift |  |
| 2564 | "ไม่เหมือนใคร" (One Of A Kind) (แฮงค์ โอสถ และ โอ๊ต ปราโมทย์) | แอนิเมชัน วีโว่ | ประกอบแอนิเมชัน วีโว่ ในเวอร์ชันภาษาไทย |
| 2564 | "แมมโบ้ คาบาน่า" (Mambo Cabana) (แฮงค์ โอสถ, โอ๊ต ปราโมทย์ และ เจนนิเฟอร์ คิ้ม) | แอนิเมชัน วีโว่ | ประกอบแอนิเมชัน วีโว่ ในเวอร์ชันภาษาไทย |
| 2564 | "ขอเพลงเดียว" (One More Song) | แอนิเมชัน วีโว่ | ประกอบแอนิเมชัน วีโว่ ในเวอร์ชันภาษาไทย |
| 2564 | "ไม่ให้มันนิ่ง" (Keep The Beat) (โอ๊ต ปราโมทย์ และ วันเดอร์เฟรม) | แอนิเมชัน วีโว่ | ประกอบแอนิเมชัน วีโว่ ในเวอร์ชันภาษาไทย |
| 2564 | "รักยกให้ลอยขึ้นไป" (Love's Gonna Pick You Up) (โอ๊ต ปราโมทย์, ก้อย ชิดชนก และ เก้ง เครสเชนโด้) | แอนิเมชัน วีโว่ | ประกอบแอนิเมชัน วีโว่ ในเวอร์ชันภาษาไทย |
| 2564 | "ลูตาดอร์แพ้" (Tough Crowd) | แอนิเมชัน วีโว่ | ประกอบแอนิเมชัน วีโว่ ในเวอร์ชันภาษาไทย |
| 2564 | "เวลาใกล้หมดแล้ว" (Running Out of Time) (วันเดอร์เฟรม, โอ๊ต ปราโมทย์, เจนนิเฟอร์ คิ้ม, ก้อย ชิดชนก, ณัฏฐิกา เอี่ยมท่าไม้, เน็ท กานดา และ เก้ง เครสเชนโด้) | แอนิเมชัน วีโว่ | ประกอบแอนิเมชัน วีโว่ ในเวอร์ชันภาษาไทย |
| 2564 | "ไม่เหมือนใคร (Reprise)" (The Grand Finale) (แฮงค์ โอสถ และ โอ๊ต ปราโมทย์) | แอนิเมชัน วีโว่ | ประกอบแอนิเมชัน วีโว่ ในเวอร์ชันภาษาไทย |
| 2564 | "ไม่เหมือนใคร" (One Of A Kind) เวอร์ชันไทยรีมิกซ์ (โอ๊ต ปราโมทย์, เจนนิเฟอร์ คิ้ม และ วันเดอร์เฟรม) | แอนิเมชัน วีโว่ | ประกอบแอนิเมชัน วีโว่ ในเวอร์ชันภาษาไทย |
| 2565 | "ใจเกเร" | โฆษณา คามูซีพลัส | เวอร์ชันคัฟเวอร์ของ ไนซ์ ทู มีท ยู |
ผลงานเพลง > เพลงอื่น ๆ ที่ปรากฏ

| ปี | ชื่อเพลง | หมายเหตุ |
| --- | --- | --- |
| 2554 | "Music Lover" | จากต้นฉบับเดิมของ มาช่า วัฒนพานิช แทร็คที่ 7 ในอัลบั้มชุด "Re-Feel By Narongvit" จาก ณรงค์วิทย์ เตชะธนะวัฒน์ |
| 2557 | "แตกต่างก็รักกัน" (ร่วมกับ ฟิล์ม บงกช) | หนึ่งในผลงานภายใต้ Project Love Pill 2 by Fongbeer |
| 2561 | "งู้ยยยยยยยยยยย" (ร่วมกับ ยัวร์บอยทีเจ) | Fan Song for Jane BNK48 |
| 2562 | "สัมพันธ์" | หนึ่งในผลงานภายใต้โปรเจกท์ SOULFOOD |
ผลงานเพลง > โลว์แฟต

รายชื่อผลงานเพลงที่ผลิตร่วมกับ ปนัสฐ์ นาครำไพ โดยรับหน้าบันทึกเสียงเปียโน/คีย์บอร์ด ในชื่อวง โลว์แฟต
| ปี | ชื่อเพลง | หมายเหตุ |
| --- | --- | --- |
| 2556 | กะทันหัน (ร่วมกับ ฟิล์ม บงกช และ รุจ ศุภรุจ) | หนึ่งในผลงานภายใต้ Project Love Pill 2 by Fongbeer |
| 2556 | คิดอะไรอยู่ (ร่วมกับ มานิดา เรืองศรี) | จากต้นฉบับเดิมของ นครินทร์ กิ่งศักดิ์ เพลงประกอบละคร "อันโกะ กลรักสตรอว์เบอร์รี่" |
| 2557 | หยุดเหงาไปด้วยกัน |  |
ผลงานการแสดง > ภาพยนตร์

โอเวอร์ไซส์..ทลายพุง (2560) รับบท จ่าหยอย
เปรมิกา ป่าราบ (2560) รับบท พี่เคร่ง
ไบค์แมน ศักรินทร์ตูดหมึก (2561) รับบท เอ
ไบค์แมน 2 (2562) รับบท เอ
อีเรียมซิ่ง (2563) รับบท ชาวเขา
บอสฉันขยันเชือด (My Boss is a Serial Killer) (2564) รับบท ดร.อัง
อาตมาฟ้าผ่า (2566) รับบท พระจืด
มานะเเมน (2567) รับบท เผือก
ผลงานการแสดง > หนังสั้น

รักจริงปิ๊งเก้อ ตอน Happy Bad Day (2557) รับบท ราเชน
ผลงานการแสดง > ละคร

ทองประกายแสด ช่องวัน 31 (2567) รับบท บีที
ผลงานการแสดง > ซีรีส์

Love Songs Love Series ตอน ฤดูร้อน (2559) รับบท อาจารย์ปราโมทย์
Daddy จำเป็น (2559) รับบท โอ๊ต
Home Stay หนีรัก ไปพักใจ (2560) รับบท โปรดิวเซอร์
Club Friday The Series 11 รักไม่ได้ออกอากาศ (2562) ตอน รักไม่มีสูตร รับบท เอ็ด
ใต้โต๊ะทำงาน The Series รับบท บอส (2565)
ผลงานการแสดง > ซิทคอม

ละครKOOLน่ะทำ (ช่องเวิร์คพอยท์ และ โคตรคูล) รับบท โอ๊ต
ผลงานการแสดง > รายการโทรทัศน์

เข้าแข่งในรายการ The Mask Singer หน้ากากนักร้อง ซีซันที่ 3 ช่องเวิร์คพอยท์ ฉายาหน้ากากแอปเปิ้ล 7 กันยายน 2560 – 1 กุมภาพันธ์ 2561
ผู้ช่วยทีมฝ่ายชาย The Show ศึกชิงเวที ช่องเวิร์คพอยท์ 13 กุมภาพันธ์ พ.ศ. 2561 – 8 พฤษภาคม พ.ศ. 2561
กรรมการในรายการ The Mask Project A ช่องเวิร์คพอยท์
พิธีกรรายการ Victory BNK48 ช่องเวิร์คพอยท์ 3 กรกฎาคม พ.ศ. 2561 – 25 ธันวาคม พ.ศ. 2561
พิธีกรรายการ ฮาแทะเล็ม (SS1 ทาง LineTV และ Youtube) 30 พฤษภาคม พ.ศ 2561 - 1 สิงหาคม พ.ศ. 2561 (SS2 ทาง ช่องวัน 31 และ Viu) 7 พฤศจิกายน พ.ศ. 2562 เป็นต้นไป
โค้ชรายการ เดอะวอยซ์ไทยแลนด์ (ฤดูกาลที่ 9) ช่องวัน 31 8 กันยายน พ.ศ. 2567 เป็นต้นไป
พิธีกรรายการ โคตรMATCH (ช่องเวิร์คพอยท์ และโคตรคูล)
ผลงานการแสดง > รายการวิทยุ

EFM จันทร์ Shock โลก สุดตรีม ที่ อีเอฟเอ็ม 94 ทุกวันจันทร์ เวลา 21.00-23.00 น. ร่วมกับ มารุต ชื่นชมบูรณ์
สปอร์ต รีแล็กซ์ จัดรายการอยู่คลื่น FM 99.00 ตั้งแต่ 23.00 – 24.00 น. โดยเป็นการชักนำของ เห่าไฟ แจ็คเล็ก และลิงลม ป๋อง กพล
ผลงานการแสดง > รายการออนไลน์

ปราโมทย์ ปาทาน ทำบริษัทรายการออนไลน์ที่ฉายทางยูทูบในชื่อ โคตรคูล ซึ่งมีรายการดังนี้
คนหน้าหมี (ร่วมกับ ดีเจอาร์ต มารุต ชื่นชมบูรณ์)
วันละม้วน (ร่วมกับ น้าบิน Panjee Wirotsiri)
จีบหนูหน่อย(หนูอ่อยไม่เป็น) (ร่วมกับ ซานิ นิภาภรณ์)
หมีพาซิ่ง (ร่วมกับ แพท ณปภา ตันตระกูล)
หมีพาซื่ง SS2 (ร่วมกับ แพท ณปภา ตันตระกูล)
VLOG นะเด็กโง่
หมีliveป่ะ?
โคตรliveสาระ!
whylive
Campปลิ้น (ร่วมกับ ปองกูล สืบซึ้ง)
TGIS! (ร่วมกับ ภาคภูมิ จงมั่นวัฒนา และ มารุต ชื่นชมบูรณ์)
โคตรMATCH (ร่วมกับ นิภาภรณ์ ฐิติธนการ และ ภาคภูมิ จงมั่นวัฒนา)
นอกจากนี้ ยังเป็นพิธีกรในรายการ The Driver (ร่วมกับพลอย หอวัง และ พิชญ์ กาไชย)
ผลงานการแสดง > คอนเสิร์ต

Chang Music Connection Presents "WHITEHAUS CONCERT" ร่วมกับเก็ตสึโนวา, เจ็ตเซ็ตเตอร์, ปองกูล สืบซึ้ง, ลุลา, ชนกันต์ รัตนอุดม, ไชยอมร แก้ววิบูลย์พันธุ์, สุพล พัวศิริรักษ์ และบัณฑิต แซ่โง้ว แสดงที่จีเอ็มเอ็มไลฟ์เฮาส์ (10 กันยายน 2559)
EFM จันทร์ Shock โลก Party "ครางงงง..ชื่อโอ๊ตอาร์ต" ร่วมกับมารุต ชื่นชมบูรณ์ แสดงที่โรงภาพยนตร์สกาลา (2 กันยายน 2560)
Whitehaus Concert 2 ตอน "4 Chairs" ร่วมกับผลิตโชค อายนบุตร, ปองกูล สืบซึ้ง และชนกันต์ รัตนอุดม แสดงที่ จีเอ็มเอ็มไลฟ์เฮาส์ (15–16 กันยายน 2560)
คอนเสิร์ตสามแยกปากหวาน 3+1 ร่วมกับปองศักดิ์ รัตนพงษ์, ปองกูล สืบซึ้ง และธนกฤต พานิชวิทย์ แสดงที่ รอยัล พารากอน ฮอลล์ (23–25 มีนาคม 2561)
Chang Music Connection Presents OAT Pramote Show “The Uncensored” แสดงที่จีเอ็มเอ็มไลฟ์เฮาส์ (1–2 กันยายน 2561)
EFM จันทร์ Shock โลก ปู๊น..ปู๊น Party กระโดดขึ้นมาเซ่ ร่วมกับมารุต ชื่นชมบูรณ์ แสดงที่โรงภาพยนตร์ สยามภาวลัย (20 ตุลาคม 2561)
คอนเสิร์ต 4 แยกปากหวาน ตอน 2562 สี่แยกครองเมือง ร่วมกับ ธนกฤต พานิชวิทย์, ปองศักดิ์ รัตนพงษ์ และปองกูล สืบซึ้ง แสดงที่ รอยัล พารากอน ฮอลล์ (30–31 มีนาคม 2562)
WHITEHAUS #3: TIME TRAVELLER CONCERT ร่วมกับผลิตโชค อายนบุตร, ชนกันต์ รัตนอุดม, ปองกูล สืบซึ้ง, เก็ตสึโนวา, ลุลา, สุพล พัวศิริรักษ์, บัณฑิต แซ่โง้ว, เจ็ตเซ็ตเตอร์, ประพุทธ์ พิมพามา, คณิตกุล เนตรบุตร, ภัทรศยา ยงรัตนมงคล และชิษณุชา ตันติเมธ แสดงที่ รอยัล พารากอน ฮอลล์ (21–22 กันยายน 2562)
ตัน Fight ตัน Variety Concert ร่วมกับ ปองกูล สืบซึ้ง แสดงที่ อิมแพ็ค อารีน่า เมืองทองธานี (6–7 สิงหาคม 2565)
คอนเสิร์ต 4 แยกปากหวาน ตอน I will survive #สู้ตายเราต้องรอด ร่วมกับ ธนกฤต พานิชวิทย์, ปองศักดิ์ รัตนพงษ์ และปองกูล สืบซึ้ง แสดงที่ รอยัล พารากอน ฮอลล์ (17–18 กันยายน 2565)
เกียรติประวัติ

พ.ศ. 2554 ได้รับการเสนอผลงานเพลงที่รัก (เพลงประกอบละครเกมร้ายเกมรัก) เข้าชิงรางวัลนาฏราช ครั้งที่ 3 สาขาเพลงละครยอดเยี่ยม
พ.ศ. 2560 – พ.ศ. 2561 ได้เข้าร่วมการแข่งขัน The Mask Singer หน้ากากนักร้อง ในนามของ หน้ากากแอปเปิ้ล โดยเป็นแชมป์ของ Group A และถูกคัดออกในรอบแชมป์ชนแชมป์
รางวัล

| ปี | รางวัล | สาขา | เสนอชื่อเข้าชิง | ผลการตัดสิน | จากผลงาน |
| --- | --- | --- | --- | --- | --- |
| 2562 | ดาราเดลี่ อวอร์ดส์ | พิธีกรรายการโทรทัศน์ที่สุดแห่งปี | ปราโมทย์ ปาทาน | ชนะ | Victory BNK48 |
| 2564 | Thailand Zocial Awards | Best Entertainment On Social Media (Online Program) | จีบหนูหน่อย | ชนะ |  |
| 2565 | Workventure | สุดยอด 50 องค์กรในฝันของคนรุ่นใหม่ปี 2022 | โคตรคูล | อันดับที่ 45 |  |
| 2565 | Thailand Zocial Awards 2022 | Best Entertainment on Social Media สาขาศิลปินชาย | ปราโมทย์ ปาทาน | เสนอชื่อเข้าชิง |  |
| 2565 | Thailand Zocial Awards 2022 | Best Entertainment on Social Media สาขารายการออนไลน์ | โคตรคูล | เสนอชื่อเข้าชิง |  |
| 2566 | Workventure | สุดยอด 50 องค์กรในฝันของคนรุ่นใหม่ปี 2023 | โคตรคูล | อันดับที่ 39 |  |
| 2566 | โทตี้มิวสิกอวอร์ดส์ 2022 | อัลบั้มแพ็กเกจแห่งปี | แก่น | เสนอชื่อเข้าชิง |  |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปราโมทย์ ปาทาน
ปราโมทย์ ปาทาน ที่อินสตาแกรม
ปราโมทย์ ปาทาน ที่เฟซบุ๊ก
แมกกี สมิธ

| เดม แมกกี สมิธ CH DBE |
| --- | --- |
สมิธ ป. 1970
เกิด: มาร์กาเรต นาตาลี สมิธ 28 ธันวาคม ค.ศ. 1934(1934-12-28) อิลฟอร์ด เอสเซกซ์ สหราชอาณาจักร
เสียชีวิต: 27 กันยายน ค.ศ. 2024(2024-09-27) (89 ปี) ลอนดอน สหราชอาณาจักร
สัญชาติ: บริติช
อาชีพ: นักแสดง
ปีปฏิบัติงาน: 1952–2024
คู่สมรส: รอเบิร์ต สตีเฟนส์ (สมรส 1967; หย่า 1975) เบเวอร์ลีย์ ครอส (สมรส 1975; เสียชีวิต 1998)
บุตร: คริส ลาร์กิน โทบี สตีเฟนส์
เดม มาร์กาเรต นาตาลี สมิธ (อังกฤษ: Dame Margaret Natalie Smith; 28 ธันวาคม ค.ศ. 1934 – 27 กันยายน ค.ศ. 2024) เป็นนักแสดงชาวอังกฤษ มีผลงานการแสดงทั้งในภาพยนตร์ ละครโทรทัศน์ และละครเวที นับตั้งแต่คริสต์ทศวรรษ 1950 สมิธปรากฏอยู่ในภาพยนตร์กว่า 60 เรื่อง และละครเวทีอีก 70 เรื่อง เป็นทั้งเจ้าของรางวัลออสการ์สองครั้ง รางวัลโทนีหนึ่งครั้ง และรางวัลไพรม์ไทม์เอมมีอีกสี่ครั้ง  (ทำให้เธอเป็นนักแสดงเพียงไม่กี่คนที่ได้รับ "สามมงกุฎแห่งการแสดง") นอกเหนือจากการได้รับรางวัลแบฟตาเจ็ดครั้ง รางวัลลูกโลกทองคำสามครั้ง และรางวัลสมาคมนักแสดงภาพยนตร์และโทรทัศน์อีกห้าครั้ง เธอยังเป็นหนึ่งในนักแสดงที่ประสบความสำเร็จมากที่สุดของสหราชอาณาจักร โดยได้รับพระราชทานฐานันดรศักดิ์ให้มีคำนำหน้านามว่า เดม และได้รับพระราชทานเครื่องราชอิสริยาภรณ์จักรวรรดิบริติชจากสมเด็จพระราชินีนาถเอลิซาเบธที่ 2 ในปี 1990
สมิธเริ่มการแสดงบนละครเวทีในปี 1952 ที่โรงละครออกซฟอร์ด และเริ่มแสดงละครบรอดเวย์เรื่องแรกใน New Faces of '56 ตลอดอาชีพการแสดงบนเวทีในลอนดอน เธอได้รับรางวัลอีฟนิงสแตนดาร์ดเธียเตอร์อะวอดส์ สาขานักแสดงนำหญิงยอดเยี่ยมหกครั้ง ซึ่งมากกว่านักแสดงหญิงใด ๆ จากผลงานเรื่อง The Private Ear, The Public Eye (1962), Hedda Gabler (1970), Virginia (1981), The Way of the World (1984), Three Tall Women (1994) และ A German Life (2019) รวมถึงถูกเสนอชื่อเข้าชิงรางวัลโทนีจาก Private Lives (1975) และ Night and Day (1979) ก่อนจะชนะในปี 1990 สาขานักแสดงนำหญิงจาก Lettice and Lovage
บนจอเงิน สมิธได้แสดงในภาพยนตร์อาชญากรรมเรื่อง Nowhere to Go (1958) ซึ่งทำให้เธอได้เข้าชิงรางวัลแบฟตาเป็นครั้งแรก เธอยังชนะรางวัลออสการ์ถึงสองครั้ง ในสาขานักแสดงนำหญิงยอดเยี่ยมจากเรื่อง The Prime of Miss Jean Brodie (1969) และนักแสดงสมทบหญิงยอดเยี่ยมจากเรื่อง California Suite (1978) ทำให้สมิธเป็นหนึ่งในเจ็ดนักแสดงหญิงที่ได้รับรางวัลทั้งสองสาขา เธอยังได้รับรางวัลแบฟตาสี่ครั้ง รางวัลลูกโลกทองคำสามครั้ง และเข้าชิงรางวัลออสการ์อีกสี่ครั้งจากภาพยนตร์เรื่อง โอเทลโล (1965), Travels with My Aunt (1972), จูบครั้งนั้น...ฉันฝันถึงเธอ (1986) และ รอยสังหารซ่อนสื่อมรณะ (2001)
สมิธแสดงเป็นศาสตราจารย์มิเนอร์ว่า มักกอนนากัลในภาพยนตร์ชุด แฮร์รี่ พอตเตอร์ (2001–2011) รวมถึง Love and Pain and the Whole Damn Thing (1973), ฆาตกรรมบนแม่น้ำไนล์ (1978), ศึกพิภพมหัศจรรย์ (1981), ปีศาจใต้ดวงอาทิตย์ (1982), ฮุค อภินิหารนิรแดน (1991), Sister Act (1992), Sister Act 2: Back in the Habit (1993), The Secret Garden (1993), โรงแรมสวรรค์ อัศจรรย์หัวใจ (2012) และ คุณป้ารถแวน (2015) สมิธได้รับรางวัลเอ็มมีในปี 2003 จากเรื่อง My House in Umbria กลายเป็นนักแสดงหญิงเพียงไม่กี่คนที่ชนะรางวัลจากเวทีสำคัญของวงการฮอลลีวูด สมิธยังแสดงเป็นไวโอเลต ครอว์ลีย์  เคาน์เตสแห่งแกรนแธมในละครชุด ดาวน์ตันแอบบีย์ (2010–2015)
พระเจ้าซาร์บอริสที่ 3 แห่งบัลแกเรีย

| พระเจ้าซาร์บอริสที่ 3 แห่งบัลแกเรีย |
| --- | --- |

สมเด็จพระเจ้าซาร์แห่งบัลแกเรีย
ครองราชย์: 3 ตุลาคม พ.ศ. 2461 – 28 สิงหาคม พ.ศ. 2486
ก่อนหน้า: พระเจ้าซาร์เฟอร์ดินานด์ที่ 1 แห่งบัลแกเรีย
ถัดไป: พระเจ้าซาร์ซิเมออนที่ 2 แห่งบัลแกเรีย

พระราชสมภพ: 30 มกราคม พ.ศ. 2437 โซเฟีย, ราชอาณาจักรบัลแกเรีย
สวรรคต: 28 สิงหาคม พ.ศ. 2486 (49 ปี) โซเฟีย, ราชอาณาจักรบัลแกเรีย
ฝังพระศพ: ลิลา มอเนสเตรี
คู่อภิเษก: เจ้าหญิงโจวันนาแห่งซาวอย
พระราชบุตร: เจ้าหญิงมารียา ลูอีซาแห่งบัลแกเรีย พระเจ้าซาร์ซิเมออนที่ 2 แห่งบัลแกเรีย
ราชวงศ์: ราชวงศ์แซ็กซ์-โคบูร์กและโกธา
พระราชบิดา: พระเจ้าซาร์เฟอร์ดินานด์ที่ 1 แห่งบัลแกเรีย
พระราชมารดา: เจ้าหญิงมารี หลุยส์แห่งเบอร์เบิน-ปาร์มา
ศาสนา: ศาสนาคริสต์นิกายอีสเทิร์นออทอร์ดอกซ์
ลายพระอภิไธย: 
พระเจ้าซาร์บอริสที่ 3 แห่งบัลแกเรีย (บัลแกเรีย: Борѝс III ; Boris Treti; 30 มกราคม พ.ศ. 2437 - 28 สิงหาคม พ.ศ. 2486) (พระนามเต็ม:บอริส คลีเมนต์ โรเบิร์ต มาเรีย ปิอุส ลุดวิก สตานิสเลาส์ ซาเวียร์) เป็นพระโอรสในพระเจ้าซาร์เฟอร์ดินานด์ที่ 1 แห่งบัลแกเรียกับเจ้าหญิงมารี หลุยส์แห่งปาร์มา พระองค์ทรงขึ้นครองราชสมบัติหลังจากพระบิดาทรงสละราชบัลลังก์ในปี พ.ศ. 2461 หลังจากความพ่ายแพ้ของราชอาณาจักรบัลแกเรียในสงครามโลกครั้งที่ 1 นับเป็นการพ่ายแพ้ครั้งที่ 2 หลังจากกองทัพบัลแกเรียพ่ายแพ้ในสงครามบอลข่านครั้งที่ 2 ในปี พ.ศ. 2456 ด้วยสนธิสัญญาเนยยี-เซอร์-ไซน์ทำให้บัลแกเรียต้องแบ่งดินแดนและจ่ายค่าปฏิกรรมสงครามแก่ประเทศเพื่อนบ้าน ด้วยเหตุนี้ทำให้เกิดการคุกคามความมั่นคงทางการเมืองและเศรษฐกิจ ทำให้เกิดกระแสการต้องการเปลี่ยนแปลงการปกครองอย่างมากในช่วงรัชกาลของพระองค์
ภายใต้การปกครองของพระบิดาผู้เข้มงวด > การรับศีลจุ่มที่ทำให้เกิดข้อโต้แย้ง

เจ้าชายบอริสได้ประสูติในวันที่ 30 มกราคม พ.ศ. 2437 ประเทศบัลแกเรีย เจ้าชายเฟอร์ดินานด์แห่งบัลแกเรียและเจ้าหญิงมารี หลุยส์แห่งเบอร์เบิน-ปาร์มา พระมเหสีได้ประกาศให้มีการยิงปืนร้อยเอ็ดนัดเพื่อเฉลิมฉลองการประสูติบุตรองค์แรก ในนาม เจ้าชายบอริสแห่งทูร์นูโว
ในช่วงที่ประสูตินี้บัลแกเรียอยู่ในท่ามกลางปัญหาความซับซ้อนทางการเมือง เนื่องจากเป็นประเทศใหม่ซึ่งนับถือศาสนาคริสต์ นิกายกรีกออร์ทอด็อกซ์ และเคยเป็นอาณานิคมของจักรวรรดิออตโตมัน  เจ้าชายเฟอร์ดินานด์แห่งบัลแกเรียและเจ้าหญิงมารี หลุยส์ทรงศรัทธาในนิกายโรมันคาทอลิกอย่างแรงกล้า ทำให้ปัญหาทางด้านศาสนาเป็นสิ่งที่จำเป็นต้องแก้ไขในดินแดนนี้
บัลแกเรียกับรัสเซียมีความสัมพันธ์ที่ไม่ดีต่อกัน รัสเซียไม่พอใจกับการเป็นพระเจ้าซาร์ของเจ้าชายเฟอร์ดินานด์ ซึ่งเป็นพระโอรสของเจ้าชายเยอรมันที่เป็นพันธมิตรกับอังกฤษและพระมารดาซึ่งเป็นเจ้าหญิงฝรั่งเศส คือ เจ้าหญิงคลีเมนทีนแห่งออร์เลออง เจ้าชายเฟอร์ดินานด์ได้รับการเลือกให้เป็นเจ้าผู้ครองบัลแกเรียซึ่งทรงเกลียดชังรัสเซีย
แต่เจ้าชายบอริส พระโอรสของของพระองค์ทรงแบ็ฟติสท์ตามคาทอลิกแล้ว พระเจ้าเฟอร์ดินานด์ทรงจริงจังอย่างยิ่งที่จะเปลี่ยนมานับถือออร์ทอด็อกซ์ การแบ็ฟติสท์ในนิกายนี้จะช่วยให้พระองค์ใกล้ชิดกับชาวบัลแกเรียได้ แต่สมเด็จพระจักรพรรดิอเล็กซานเดอร์ที่ 3 แห่งรัสเซียทรงปฏิเสธที่จะรับรองพระองค์
อย่างไรก็ตามการที่ทรงกระทำเช่นนี้ทำให้เป็นข่าวใหญ่ไปทั่วยุโรป สมเด็จพระสันตะปาปาลีโอที่ 13 แห่งโรมันคาทอลิกทรงบัพพาชนียกรรมพระเจ้าเฟอร์ดินานด์ สมเด็จพระจักรพรรดิฟรานซ์ โจเซฟที่ 1 แห่งออสเตรียทรงร้องขอให้เจ้าหญิงมารี หลุยส์ทูลเตือนการกระทำของพระสวามี ทำให้พระเจ้าเฟอร์ดินานด์ทรงลังเลพระทัยเล็กน้อยแต่ในที่สุดฝ่ายรัฐชนะ ทำให้พระองค์ทรงยืนยันความคิดเดิม ในวันที่ 15 กุมภาพันธ์ พ.ศ. 2439 ทรงเข้ารีตนับถือออร์ทอด็อกซ์ และจักรพรรดินิโคลัสที่ 2 แห่งรัสเซีย (พระโอรสในจักรพรรดิอะเลคซันดร์ที่ 3 ซึ่งพระเจ้านิโคลัสทรงอภิเษกสมรสกับพระราชนัดดาในสมเด็จพระราชินีนาถวิกตอเรียแห่งสหราชอาณาจักร) ได้กลายเป็นพระบิดาอุปถัมภ์ของเจ้าชายบอริส พระเจ้าเฟอร์ดินานด์และเจ้าหญิงมารี หลุยส์ พระมเหสีหลังจากทรงถูกบัพพาชนียกรรม ทรงตัดสินใจให้พระโอรสองค์ที่ 2 คือ เจ้าชายคีริลแห่งบัลแกเรียเข้ารีตโรมันคาทอลิก เพื่อขอโทษพระสันตะปาปา
ภายใต้การปกครองของพระบิดาผู้เข้มงวด > การเลี้ยงดูอย่างเข้มงวด

ในวันที่ 31 มกราคม พ.ศ. 2442 หลังจากเจ้าหญิงมารี หลุยส์ทรงพระประสูติกาลพระธิดาองค์ที่ 2 คือ เจ้าหญิงนาเด็จดาแห่งบัลแกเรีย พระนางก็สิ้นพระชนม์ ทำให้ทุกพระองค์ทรงได้รับการเลี้ยงดูจากพระอัยยิกาคือ เจ้าหญิงคลีเมนทีนแห่งออร์เลออง ซึ่งเป็นพระธิดาของพระเจ้าหลุยส์-ฟิลิปป์ที่ 1 แห่งฝรั่งเศส แค่พระนางก็สิ้นพระชนม์ในวันที่ 16 พฤษภาคม พ.ศ. 2450 พระบิดาจึงทรงเลี้ยงดูและให้การศึกษาด้วยพระองค์เอง
ครูสอนพิเศษของพระองค์เป็นครูชาวสวิส โดยพระเจ้าเฟอร์ดินานด์จะทรงคัดเลือกครูด้วยพระองค์เองและมีการตรวจสอบอย่างเข้มงวด เจ้าชายบอริสทรงศึกษาทุกวิชาในโรงเรียนบัลแกเรีย ทรงสำเร็จการศึกษาในภาษาฝรั่งเศสและเยอรมัน  ทรงศึกษาต่ออิตาลีและอังกฤษ แม้แต่ภาษาแอลเบเนียก็ทรงสำเร็จการศึกษา พระบิดาของพระองค์ทรงให้ศึกษาวิทยาศสตร์ธรรมชาติ ทำให้พระองค์ศึกษาตลอดชีวิตซึ่งทำให้ทรงเป็นผู้เชี่ยวชาญ พระบิดาให้พระองค์ศึกษากลศาสตร์เฉพาะหัวรถจักร ในเดือนกันยายน พ.ศ. 2453 ทรงผ่านการสอบวิศวกรรถไฟเมื่อมีพระชนมายุเพียง 15 ชันษา
อย่างไรก็ตามชีวิตในวังนั้นไม่เรียบง่าย พระโอรสธิดาทุกพระองค์ต้องเรียกพระบิดาว่า "ฝ่าบาท" ไม่มีการเรียกพระนามแบบสนิทสนม ทำให้พระโอรสธิดาทรงเก็บกด อารมณ์รุนแรงหรืออ่อนไหวง่าย เมื่อไม่มีภารกิจเจ้าชายบอริสจะไม่ได้ทรงติดต่อภายนอกต้องอยู่ในพระราชวังในสภาพไม่ต่างจากคุก